pythainlp/thaigov-v2-corpus-22032023 huggingface dataset:
วันพฤหัสบดีที่ 12 มกราคม 2566
กรมเจ้าท่าเร่งขุดลอกและกำจัดผักตบชวาตามแผนงานการบำรุงรักษาร่องน้ำในพื้นที่ภาคกลาง เพิ่มพื้นที่กักเก็บน้ำและช่วยระบายน้ำในฤดูน้ำหลาก
...
กรมเจ้าท่าเร่งขุดลอกและกำจัดผักตบชวาตามแผนงานการบำรุงรักษาร่องน้ำในพื้นที่ภาคกลาง เพิ่มพื้นที่กักเก็บน้ำและช่วยระบายน้ำในฤดูน้ำหลาก
ตามนโยบายของรัฐบาลและกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม และนายอธิรัฐ รัตนเศรษฐ รัฐมนตรีช่วยว่าการกระทรวงคมนาคม ได้มอบหมายให้กรมเจ้าท่า (จท.) ดำเนินการพัฒนาและบำรุงรักษาร่องน้ำภายในประเทศ เพื่อสนับสนุนภาคการเกษตรให้เกิดความสะดวกและปลอดภัย
นายสรพงศ์ ไพฑูรย์พงษ์ รองปลัดกระทรวงคมนาคม รักษาการอธิบดีกรมเจ้าท่า กล่าวว่า ได้สั่งการให้สำนักพัฒนาและบำรุงรักษาทางน้ำที่ 1 เร่งขุดลอกร่องน้ำ เพื่อบำรุงรักษาร่องน้ำให้มีความลึกมากขึ้น ซึ่งจะส่งผลให้ประชาชนรวมทั้งผู้ประกอบการเดินเรือต่าง ๆ ได้รับประโยชน์จากแม่น้ำอย่างเต็มประสิทธิภาพ ช่วยเพิ่มพื้นที่กักเก็บน้ำ ช่วยการระบายน้ำในช่วงฤดูน้ำหลาก และลดปัญหาอุทกภัย ซึ่งอาจจะส่งผลกระทบให้เกิดความเสียหายแก่บ้านเรือนและทรัพย์สินของประชาชน ซึ่งสำนักพัฒนาและบำรุงรักษาทางน้ำที่ 1 ได้ดำเนินการดังนี้
เปิดหน่วยปฏิบัติงานขุดลอกแม่น้ำแม่กลอง ตำบลเจ็ดเสมียน อำเภอโพธาราม จังหวัดราชบุรี โดยใช้เรือขุดเจ้าท่า ข.11 และเรือเจ้าท่า 211 เป็นเครื่องจักรในการปฏิบัติงาน ความกว้างก้นร่องตามรูปแบบ 35 เมตร ระยะทาง 1,200 เมตร (กิโลเมตร 57+800 ถึง 59+000) มีปริมาณวัสดุขุดลอกตามรูปแบบ 74,369 ลูกบาศก์เมตร ปัจจุบันขุดลอกได้ระยะทาง 589 เมตร คิดเป็นผลงานร้อยละ 49.80
เปิดหน่วยปฏิบัติการกำจัดผักตบชวาและวัชพืช ปฏิบัติงานบริเวณแม่น้ำน้อย แม่น้ำเจ้าพระยา แม่น้ำลพบุรี และคลองสาขาในพื้นที่จังหวัดพระนครศรีอยุธยา และจังหวัดปทุมธานี ใช้ชุดเรือเจ้าท่า ผ.1, ผ.2, ผ.5, ผ.6, ผ.7 และรถขุดบนโป๊ะ อย.5 เป็นเครื่องจักรในการปฏิบัติงานกำจัดผักตบชวาและวัชพืชตามแผนงาน จำนวน 510,000 ตัน เพื่อแก้ไขปัญหาการเดินเรือและฟื้นฟูสภาพร่องน้ำ รวมทั้งปัญหาการสัญจรทางน้ำและการระบายน้ำที่ใช้สำหรับอุปโภคบริโภคให้เพียงพอกับความต้องการของประชาชน รวมทั้งผู้ประกอบการเดินเรือต่าง ๆ เกษตรกร และชาวประมง ปัจจุบันสามารถกำจัดผักตบชวาและวัชพืชได้ 94,481 ตัน คิดเป็นร้อยละ 18.53
ทั้งนี้ จท. ได้เร่งขุดลอกและพัฒนาบำรุงรักษาร่องน้ำอย่างต่อเนื่อง เพื่อสนับสนุนอาชีพเกษตรและการเดินเรือให้เกิดความสะดวก ปลอดภัย เพิ่มประสิทธิภาพการระบายน้ำในช่วงฤดูน้ำหลาก และการเก็บกักน้ำในช่วงฤดูแล้ง พร้อมทั้งดำเนินการปรับปรุงทัศนียภาพบริเวณพื้นที่ขุดลอกให้เกิดความสวยงาม สำหรับเป็นที่พักผ่อนหย่อนใจของประชาชนในชุมชน
วันพฤหัสบดีที่ 12 มกราคม 2566
12/01/2566
รัฐมนตรีช่วยกระทรวงวิเทศสัมพันธ์ พรรคคอมมิวนิสต์จีน เข้าพบ พลเอก ประวิตร ฯ หารือ ขยับความร่วมมือยกระดับคุณภาพชีวิตฐานรากและแก้ปัญหาความยากจน
รัฐมนตรีช่วยกระทรวงวิเทศสัมพันธ์ พรรคคอมมิวนิสต์จีน เข้าพบ พลเอก ประวิตร ฯ หารือ ขยับความร่วมมือยกระดับคุณภาพชีวิตฐานรากและแก้ปัญหาความยากจน
วันนี้ (12 มกราคม 2566) เวลา 09.00 น. พลเอก ประวิตร วงษ์สุวรรณ รอง นายกรัฐมนตรี ให้การต้อนรับ นาย เฉิน โจว รัฐมนตรีช่วยว่าการกระทรวงวิเทศสัมพันธ์ พรรคคอมมิวนิสต์ จีน เข้าพบหารือกับ ณ ห้องรับรอง ทำเนียบรัฐบาล
ทั้งสองฝ่ายได้ย้ำ การเดินหน้าสานความสัมพันธ์ที่แนบแน่นของทั้งสองประเทศ และฉันทามติร่วมกัน หลังการเดินทางเยือนของประธานาธิบดี สี จิ้นผิง อย่างเป็นทางการในรอบ 11 ปี ที่ผ่านมา ในการขับเคลื่อนฟื้นฟูเศรษฐกิจหลังโควิด การท่องเที่ยว รวมทั้งการค้าการลงทุนของจีน ใน EEC โดยเฉพาะ ด้านการศึกษา ด้านเทคโนโลยีดิจิทัล นวัตกรรมเอไอ และ 5G โดยจีน พร้อมสนับสนุนไทย ร่วมสร้างอนาคตที่มั่นคง รุ่งเรืองร่วมกัน เป็นตัวอย่างของภูมิภาค
พลเอก ประวิตร ฯ ยังได้กล่าวชื่นชม ความสำเร็จของจีน ในการแก้ปัญหาความยากจน ที่มีพัฒนการอย่างก้าวกระโดด โดยย้ำ ไทยพร้อมเสริมสร้างความร่วมมือ แลกเปลี่ยนความรู้และประสบการณ์กับจีนมากขึ้น ในการยกระดับคุณภาพชีวิตและการแก้ปัญหาความยากจนของไทย ที่ให้ความสำคัญกับการพัฒนา ที่เชื่อมโยงข้อมูลความเป็นจริงของแต่ละพื้นและระดับภูมิภาค ทั้งด้านการศึกษา สังคมวัฒนธรรม และภูมิปัญญาท้องถิ่น โดยเสริมสร้างนวัตกรรมและนำเทคโนโลยีเข้ามาช่วยบริหารจัดการมากขึ้น เพื่อเร่งยกระดับการพัฒนาและสร้างโอกาสการแข่งขันของไทยในเวทีโลก
วันพฤหัสบดีที่ 12 มกราคม 2566
12/01/2566
โฆษกรัฐบาลเผย นายกฯ สั่งการให้เร่งดำเนินการตามขั้นตอน ผลักดันความร่วมมือไทยและสหภาพยุโรปให้มีความคืบหน้า หลังไทยและสหภาพยุโรปได้ลงนามร่าง PCA EU-Thai ในระหว่างการประชุมยอดอาเซียน-ส
โฆษกรัฐบาลเผย นายกฯ สั่งการให้เร่งดำเนินการตามขั้นตอน ผลักดันความร่วมมือไทยและสหภาพยุโรปให้มีความคืบหน้า หลังไทยและสหภาพยุโรปได้ลงนามร่าง PCA EU-Thai ในระหว่างการประชุมยอดอาเซียน-สหภาพยุโรป สมัยพิเศษ ที่ผ่านมา
วันที่ 12 มกราคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม เน้นย้ำให้เร่งการดำเนินการตามขั้นตอน เพื่อผลักดันความร่วมมือไทยและสหภาพยุโรปให้มีความคืบหน้าอย่างเป็นรูปธรรม หลังไทยและสหภาพยุโรปได้ลงนามร่าง PCA EU-Thai พร้อมมุ่งเน้นผลประโยชน์ของไทยและประชาชนชาวไทย
โฆษกประจำสำนักนายกรัฐมนตรีกล่าวว่า หลังจากที่นายกรัฐมนตรีร่วมในพิธีลงนามร่างกรอบความตกลงว่าด้วยความเป็นหุ้นส่วนและความร่วมมือรอบด้านระหว่างสหภาพยุโรปและรัฐสมาชิกฝ่ายหนึ่งกับราชอาณาจักรไทยอีกฝ่ายหนึ่ง (Framework Agreement on Comprehensive Partnership and Cooperation between the European Union and its Member States, of the one part, and the Kingdom of Thailand, of the other part) หรือ PCA EU-Thai ในระหว่างการประชุมยอดอาเซียน-สหภาพยุโรป สมัยพิเศษ ที่กรุงบรัสเซลส์ ประเทศเบลเยียม เมื่อวันที่ 14 ธันวาคม ที่ผ่านมา โดยในการดำเนินการขั้นต่อไปกระทรวงการต่างประเทศเตรียมจะจัดกิจกรรมรับฟังความคิดเห็นจากประชาชนเพิ่มเติม และเพื่อให้ร่าง PCA มีผลบังคับใช้ คณะรัฐมนตรีจะนำเรื่องเข้าสู่การพิจารณาของรัฐสภาเพื่อขอความเห็นชอบในการให้สัตยาบันต่อร่าง PCA เพื่อให้มีผลผูกพันไทย
ทั้งนี้ การลงนามร่าง PCA หลังใช้เวลาเจรจากันมานานกว่า 18 ปี นับได้ว่าเป็นความสำเร็จครั้งประวัติศาสตร์ที่จะช่วยยกระดับความสัมพันธ์ระหว่างไทยกับสหภาพยุโรปให้เป็นใกล้ชิดยิ่งขึ้น เป็นโอกาสแลกเปลี่ยนความรู้และแนวปฏิบัติที่ดีระหว่างไทยกับสหภาพยุโรป ซึ่งสามารถต่อยอดในการพัฒนาขีดความสามารถในการแข่งขัน และยกระดับการบริหารจัดการในสาขาต่าง ๆ ให้มีประสิทธิภาพมากขึ้น รวมถึงการปรับปรุงกฎระเบียบของไทยให้ทันสมัยสอดคล้องกับมาตรฐานสากลและกระแสการพัฒนาของโลก ทำให้เป็นพื้นฐานสำคัญไปสู่การเปิดการเจรจาความตกลงเขตการค้าเสรี (FTA) ไทย-อียู รอบใหม่
“นายกรัฐมนตรียึดมั่นผลประโยชน์ของประเทศ และพี่น้องชาวไทย มุ่งยกระดับความสัมพันธ์กับมิตรประเทศให้ก้าวหน้า ซึ่งการลงนามร่าง PCA กับสหภาพยุโรป นอกจากจะช่วยกระชับความสัมพันธ์และความร่วมมือที่ใกล้ชิดกับสหภาพยุโรปแล้ว ยังจะช่วยเพิ่มโอกาส เพิ่มช่องทางทางการค้า การลงทุน การท่องเที่ยว รวมถึงบทบาทของไทยในเวทีระหว่างประเทศอีกด้วย ทั้งนี้ นายกรัฐมนตรีขอบคุณทุกหน่วยงานไทยที่เกี่ยวข้อง ในความพยายามร่วมกันตลอด 18 ปีที่ผ่านมา จนสามารถก้าวผ่านอุปสรรคและความท้าทาย นำไปสู่การลงนามร่าง PCA กับสหภาพยุโรปได้ในที่สุด” นายอนุชาฯ กล่าว
วันอาทิตย์ที่ 8 มกราคม 2566
สธ.สรุปผลดูแลรักษาผู้บาดเจ็บเพลิงไหม้บ่อนปอยเปต พัฒนาการดำเนินงานร่วมสองประเทศ
ปลัดกระทรวงสาธารณสุข เผย ข้อมูลการดูแลรักษาผู้บาดเจ็บจากเหตุเพลิงไหม้บ่อนปอยเปต ให้การรักษา 35 ราย ส่วนใหญ่มีอาการสำลักควัน ต้องใส่ท่อช่วยหายใจ 12 ราย รักษาหายทุกราย คงเหลือผู้บาดเจ็บรักษา 7 ราย เป็นกลุ่มสีเหลือง 4 ราย และสีเขียว 3 ราย มีผู้เสียชีวิต
ปลัดกระทรวงสาธารณสุข เผย ข้อมูลการดูแลรักษาผู้บาดเจ็บจากเหตุเพลิงไหม้บ่อนปอยเปต ให้การรักษา35 ราย ส่วนใหญ่มีอาการสำลักควัน ต้องใส่ท่อช่วยหายใจ 12 ราย รักษาหายทุกราย คงเหลือผู้บาดเจ็บรักษา 7 ราย เป็นกลุ่มสีเหลือง 4 ราย และสีเขียว 3 ราย มีผู้เสียชีวิตในกัมพูชา 25 ราย และในไทย 1 ราย นำผลถอดบทเรียน 4 ข้อ เพื่อพัฒนาการดำเนินงานร่วมสองประเทศ
วันนี้ (8 มกราคม 2566) นายแพทย์โอภาส การย์กวินพงศ์ ปลัดกระทรวงสาธารณสุข กล่าวถึงการดูแลผู้ได้รับบาดเจ็บจากเหตุเพลิงไหม้โรงแรมแกรนด์ไดมอนด์ ซิตี้ แอนด์ คาสิโน ปอยเปต ประเทศกัมพูชา ว่า ได้รับรายงานจาก นพ.ประภาส ผูกดวง นายแพทย์สาธารณสุขจังหวัดสระแก้ว ว่ามีการปิดศูนย์ปฏิบัติการฉุกเฉิน ด้านการแพทย์และสาธารณสุข (EOC) เพื่อตอบโต้สถานการณ์แล้ว พร้อมทั้งสรุปข้อมูลการปฏิบัติการ ตั้งแต่วันที่ 29 ธันวาคม 2565 - 5 มกราคม 2566 โดยมีผู้บาดเจ็บทั้งหมด 115 ราย เป็นเพศชาย 57% เพศหญิง 43% ให้การรักษาในโรงพยาบาลจำนวน 35 ราย อยู่ในช่วงอายุ 15-29 ปี มากที่สุด 20 ราย อายุ 30-44 ปี 9 ราย อายุ 45 – 59 ปี2 ราย และอายุ 60 ปีขึ้นไป 5 ราย อาการที่เข้ารับการรักษา คือ ทางเดินหายใจ (สำสักควัน) 76% อาการทางกระดูก 12% และแผลไฟไหม้ (Burn) ระดับ 1อีก 12% โดยมีผู้บาดเจ็บที่ต้องใส่ท่อช่วยหายใจ เนื่องจากสำลักควัน 12 ราย ทั้งนี้ ในวันที่ 29 ธันวาคม 2565 ซึ่งเป็นวันแรกที่รับผู้บาดเจ็บ เป็นผู้ป่วยอาการหนักสีแดง 10 ราย ปานกลางสีเหลือง 9 ราย และเล็กน้อยสีเขียว 16 ราย ส่งเข้ารับการรักษาในโรงพยาบาลทั้งในจังหวัดสระแก้ว และใกล้เคียง ก่อนส่งต่อรักษาตามภูมิลำเนา ได้แก่ สระแก้ว 6 ราย กรุงเทพมหานคร 5 ราย นครศรีธรรมราช 2 ราย สกลนคร 2 ราย และจังหวัดอื่น ๆ อีก 12 จังหวัดๆ ละ 1 ราย ไม่ทราบที่อยู่ 8 ราย ทุกรายมีแนวโน้มอาการดีขึ้นตามลำดับ ปัจจุบันคงเหลือผู้บาดเจ็บสีเหลือง 4 ราย และสีเขียว 3 ราย ส่วนผู้เสียชีวิตที่ประเทศกัมพูชามี 25 ราย เป็นคนไทย 19 ราย เนปาล 1 ราย ยังไม่ทราบสัญชาติ 5 ราย รักษาแล้วเสียชีวิตที่ประเทศไทย 1 ราย และยังมีผู้สูญหายรอการพิสูจน์ 4 ราย ศพรอพิสูจน์ที่ประเทศกัมพูชาอีก 5 ราย
นายแพทย์โอภาสกล่าวต่อว่า หลังปิดศูนย์ปฏิบัติการฉุกเฉินฯ สำนักงานสาธารณสุขจังหวัดสระแก้วได้มีการประชุมสรุปผลการดำเนินงาน ทบทวนปัญหาอุปสรรค และถอดบทเรียนการปฏิบัติการ เพื่อเป็นแนวทางในการพัฒนาการเตรียมความพร้อมรับสถานการณ์ฉุกเฉินและภัยพิบัติที่อาจเกิดขึ้นในอนาคต โดยมีแนวทางการพัฒนา คือ1.ทบทวนแผนโครงสร้างสายบัญชาการ และสายปฏิบัติการให้เป็นปัจจุบัน ทั้งจังหวัดสระแก้วและจังหวัดคู่แฝดในประเทศกัมพูชา 2.ให้มีการซ้อมแผนเตรียมความพร้อม อย่างน้อย 1 ครั้งต่อปี 3.ให้มีการติดตามข้อมูลผู้บาดเจ็บ และเสียชีวิตจากฝั่งประเทศกัมพูชา และ 4.สร้างระบบ Twin City และ Twin Hospital ระหว่างประเทศไทยและประเทศกัมพูชา
********************************************* 8 มกราคม 2566
วันอาทิตย์ที่ 8 มกราคม 2566
สำนักงานเจ้าท่าภูมิภาคสาขาตราด เร่งตรวจสอบสาเหตุ เรือเกิดเหตุเพลิงไหม้ 7 ลำ บริเวณอ่าวทองหลาง จ.ตราด
...
เจ้าท่าตราด เร่งตรวจสอบสาเหตุ เรือเกิดเหตุเพลิงไหม้ 7 ลำ บริเวณอ่าวทองหลาง จ.ตราด
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม มอบหมายให้ นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ สั่งการให้สำนักเจ้าท่าภูมิภาคสาขาตราด เร่งหาสาเหตุการเกิดเหตุเพลิงไหม้เรือ 7 ลำ พร้อมตรวจสอบคราบน้ำมัน ลดผลกระทบต่อระบบนิเวศโดยรอบ
เมื่อวันที่ 7 มกราคม 2566 เวลา 19.00 น. สำนักงานเจ้าท่าภูมิภาคสาขาตราด ได้รับแจ้งว่าเกิดเหตุเพลิงไหม้เรือจำนวน 7 ลำ เป็นเรือสปีดโบ๊ท 6 ลำ เรือไม้ 1 ลำ บริเวณอ่าวทองหลาง เกาะหมาก ต.เกาะหมาก อ.เกาะกูด จ.ตราด เบื้องต้นคาดว่า เหตุเพลิงไหม้เกิดจากไฟ้ฟ้าลัดวงจรจากเรือที่จอดหลบลมบริเวณอ่าวทองหลาง ประกอบกับช่วงเวลาดังกล่าวมีลมแรงทำให้ลมพัดเพลิงไหม้เรือลำอื่นที่อยู่ในบริเวณเดียวกันด้วย ต่อมาเวลา 21.30 น. หน่วยงานกู้ภัย ฝ่ายปกครอง และองค์การบริหารส่วนตำบลเกาะหมาก ได้เข้าทำการช่วยเหลือจนสามารถควบคุมเพลิงไหม้ไว้ได้ จากเหตุการณ์ครั้งนี้ไม่มีผู้ได้รับบาดเจ็บหรือเสียชีวิตแต่อย่างใด
ทั้งนี้ สำนักงานเจ้าท่าภูมิภาคสาขาตราดจะดำเนินการแจ้งผู้ที่เกี่ยวข้องให้มาพบเจ้าหน้าที่ เพื่อทำการสอบสวนหาสาเหตุ พร้อมออกคำสั่งงดใช้เรือลำดังกล่าวต่อไป หากมีความคืบหน้าจะรีบรายงานให้ทราบต่อไป
วันอาทิตย์ที่ 8 มกราคม 2566
08/01/2566
รองโฆษกรัฐบาล ยกผลสำรวจประชาชนพึงพอใจ “บริการสุขภาพปฐมภูมิ” ส่วนโครงการรับยาใกล้บ้าน ได้เสียงตอบรับดี
รองโฆษกรัฐบาล ยกผลสำรวจประชาชนพึงพอใจ “บริการสุขภาพปฐมภูมิ” ส่วนโครงการรับยาใกล้บ้าน ได้เสียงตอบรับดี
เมื่อวันที่ 8 ม.ค.66 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี เปิดเผยผลการดำนเนินงานของรัฐบาลด้านการพัฒนาระบบสาธารณสุขและหลักประกันทางสังคม ตามนโยบายของนายอนุทิน ชาญวีรกูล รองนายกรัฐมนตรีและ รมว.สาธารณสุข ในปี 2565 โดยนโยบายการพัฒนาระบบสุขภาพปฐมภูมิ เพื่อลดความเหลื่อมล้ำและสร้างโอกาสเข้าถึงบริการด้านสุขภาพของรัฐอย่างทัดเทียมนั้น มีการขึ้นทะเบียนของหน่วยบริการปฐมภูมิและเครือข่ายหน่วยบริการปฐมภูมิแล้ว 2,879 หน่วย พัฒนาทีมสนับสนุนศักยภาพสหวิชาชีพ จำนวน 3,367 คน
พร้อมกันนี้ กระทรวงสาธารณสุข ยังได้ดำเนินการรับฟังความคิดเห็นจากผู้เกี่ยวข้องกับการจัดบริการสุขภาพปฐมภูมิตามมาตรา 32 แห่งพระราชบัญญัติระบบสุขภาพปฐมภูมิ พ.ศ. 2562 โดยสอบถามทั้งผู้ที่เคยเป็นใช้บริการที่่หน่วยบริการปฐมภูมิ และยังไม่เคยใช้บริการ โดยพบว่า ผู้ที่่เคยใช้บริการที่่หน่วยบริการปฐมภูมิส่วนใหญ่ อยู่ในระดับที่มีความพึงพอใจมากถึงมากที่่สุด ไม่ว่าจะเป็น ด้านเจ้าหน้าที่่หรือบุุคลากรที่่ให้บริการ , ด้านกระบวนการหรือขั้นตอนการให้บริการ , ด้านสถานที่่อุปกรณ์และสิ่งอำนวยความสะดวก ฯลฯ ส่วนความพึงพอใจด้านคุณภาพบริการสุขภาพปฐมภูมิ อยู่ในระดับปานกลางถึงมาก
น.ส.ไตรศุลี กล่าวว่า เพื่อบรรลุเป้าหมายการเพื่อพัฒนาระบบสุขภาพปฐมภูมิ กระทรวงสาธารสุข ได้ขับเคลื่อนเพื่อให้ทุกครอบครัวมีหมอประจำตัว 3 คน หรือ นโยบาย 3 หมอ โดยหมอคนที่ 1 หมอประจำบ้าน คือ อาสาสมัครสาธารณสุขประจำหมู่บ้านหรือ อสม. หมอคนที่ 2 หมอสาธารณสุข คือ บุคลากรในสถานบริการปฐมภูมิ หมอคนที่ 3 หมอครอบครัว คือ แพทย์ในโรงพยาบาล สำหรับ อสม.ที่ผ่านมามีการพัฒนาศักยภาพสู่การเป็นสมาร์ท อสม. และ อสม. หมอประจำบ้าน โดยพัฒนาหลักสูตรและคู่มือการอบรมเพื่อยกระดับกว่า จำนวน 75,086 คน จากเป้าหมาย 75,086 คน คิดเป็นร้อยละ 100 ที่สำคัญยังมีผลสำเร็จของ อสม. ในฐานะหมอประจำบ้าน ร่วมพัฒนาคุณภาพชีวิตกลุ่มเป้าหมายให้ดีขึ้นกว่า 1.2 ล้านคน
น.ส.ไตรศุลี กล่าวว่า อีกด้านที่มีความคืบหน้าเป็นอย่างมากคือ โครงการลดความแออัดในโรงพยาบาลโดยผ่านกลไกร้านขายยาแผนปัจจุบันชั้นหนึ่ง หรือ โครงการผู้ป่วยรับยาใกล้บ้าน โดยสำนักงานหลักประกันสุขภาพแห่งชาติ (สปสช.) ร่วมกับสภาเภสัชกรรม เพิ่มการเข้าถึงบริการปฐมภูมิ เพื่อเป็นการดูแลผู้มีสิทธิหลักประกันสุขภาพแห่งชาติ (บัตรทอง 30 บาท) จัดระบบบริการดูแลโรคทั่วไปหรือการเจ็บป่วยเล็กน้อย ครอบคลุมการดูแล 16 กลุ่มอาการ สามารถรับยาได้ในร้านยาที่เข้าร่วมโครงการ จากผลดำเนินการปรากฏว่าได้รับการตอบรับด้วยดีจากประชาชนผู้มีสิทธิบัตรทองจำนวนมากในการเข้ารับบริการ โดยโครงการดังกล่าวสามารถลดระยะเวลารอรับยา ลดเวลาเดินทาง มีเวลาปรึกษาเภสัชกรเพิ่มขึ้น และลดความแออัดของสถานพยาลได้เป็นอย่างดี
วันอาทิตย์ที่ 8 มกราคม 2566
รมว.ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
รมว.ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
วันนี้(8มกราคม66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)ลงนามถวายพระพรเนื่องในโอกาสวันคล้ายวันประสูติสมเด็จพระเจ้าลูกเธอเจ้าฟ้าสิริวัณณวรีนารีรัตนราชกัญญาณห้องแดงอาคารหน่วยราชการในพระองค์904ด้านตะวันออกศาลาว่าการพระราชวังในพระบรมมหาราชวัง
___________________
วันอาทิตย์ที่ 8 มกราคม 2566
08/01/2566
พรุ่งนี้(9ม.ค.) รองนายกฯ อนุทิน เตรียมนำคณะผู้บริหาร 3 กระทรวงสาธารณสุข คมนาคม ท่องเที่ยวให้การต้อนรับนักท่องเที่ยวจีนที่เดินทางถึงประเทศไทยหลังจากทางการจีนเริ่มทยอยเปิดประเทศ
พรุ่งนี้(9ม.ค.) รองนายกฯ อนุทิน เตรียมนำคณะผู้บริหาร 3 กระทรวงสาธารณสุข คมนาคม ท่องเที่ยวให้การต้อนรับนักท่องเที่ยวจีนที่เดินทางถึงประเทศไทยหลังจากทางการจีนเริ่มทยอยเปิดประเทศ
วันนี้ 8 มกราคม 2566 น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า ในวันพรุ่งนี้ (9 ม.ค. 66) เวลาประมาณ 12.15 น. นายอนุทิน ชาญวีรกูล รองนายกรัฐมนตรีและรมว.สาธารณสุข พร้อมด้วยนายศักดิ์สยาม ชิดชอบ รมว.คมนาคม นายพิพัฒน์ รัชกิจประการ รมว.การท่องเที่ยวและกีฬา และผู้บริหารจากทั้ง 3 กระทรวง จะเข้าร่วมในการต้อนรับนักท่องเที่ยวจากสาธารณประชาชนจีนซึ่งเดินทางมาประเทศไทย ภายหลังทางการจีนทยอยเปิดประเทศตั้งแต่วันนี้(8 ม.ค. 66) ณ ท่าอากาศยานสุวรรณภูมิ
สำหรับเที่ยวบินจากสาธารณรัฐประชาชนจีนที่รองนายกรัฐมนตรีและคณะจะให้การต้อนรับในครั้งนี้ คือ เที่ยวบิน MF833 เดินทางมาจากเมืองเซี่ยเหมิน ซึ่งมีผู้โดยสารทั้งหมด 286 คน และภายหลังกิจกรรมการต้อนรับนักท่องเที่ยวแล้วรองนายกรัฐมนตรีและคณะจะให้สัมภาษณ์สื่อมวลชนถึงแนวทางประสานการทำงานของ 3 กระทรวงได้แก่กระทรวงสาธารณสุข การะทรวงคมนาคมและการท่องเที่ยวและกีฬา ซึ่งเตรียมจัดตั้งศูนย์ประสานงานร่วม 3 กระทรวง (Tourist Help Center) เพื่อประสานงาน ติดตามข้อมูล แก้ไขปัญหา ตลอดจนให้ความช่วยเหลืออำนวยความสะดวกแก่นักท่องเที่ยวในระยะต่อไป
น.ส.ไตรศุลี กล่าวว่า ในโอกาสนี้รองนายกรัฐมนตรีและคณะจะได้ตรวจติดตามความพร้อมในบริการด้านต่างๆ ในท่าอากาศยานเพื่อบริการนักท่องเที่ยวที่จะเพิ่มขึ้นในระยะต่อไป อาทิ การให้บริการ ณ จุดตรวจหนังสือเดินทางขาเข้า ความคืบหน้าการแก้ไขปัญหากระเป๋าสัมภาระล่าช้า การให้บริการรถสาธารณะ ณ ท่าอากาศยาน เป็นต้น
ทั้งนี้ การร่วมต้อนรับนักท่องเที่ยวพร้อมกับลงพื้นที่ตรวจราชการพร้อมกันทั้ง 3 กระทรวงครั้งนี้ เป็นความต่อเนื่องจากการประชุมกำหนดมาตรการรองรับการเดินทางเข้าประเทศไทยเพื่อป้องกันควบคุมโรคโควิด19 ที่นายอนุทินได้เป็นประธาน ที่ทำเนียบรัฐบาล เมื่อวันที่ 5 ม.ค. 66 ซึ่งที่ประชุมได้มีแนวทางดูแลนักท่องเที่ยว เพื่อสร้างความเชื่อมั่นให้กับประชาชนในประเทศ นักท่องเที่ยวที่จะเดินทางมาประเทศไทย ขับเคลื่อนให้ภาคการท่องเที่ยวฟื้นฟูเศรษฐกิจจากความเสียหายของโควิด19 ได้
วันอาทิตย์ที่ 8 มกราคม 2566
กรมเจ้าท่า ออกประกาศระมัดระวังการเดินเรือ กรณีเรือประมง พ.เทพปราณี 1 ประสบคลื่นลมแรงทำให้จมลงห่างจากชายฝั่ง อ.ปากพนัง จ.นครศรีธรรมราช
...
กรมเจ้าท่า ออกประกาศระมัดระวังการเดินเรือ กรณีเรือประมง พ.เทพปราณี 1 ประสบคลื่นลมแรงทำให้จมลงห่างจากชายฝั่ง อ.ปากพนัง นครศรีธรรมราช
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม ได้มอบหมายให้ นายวิเชียร เปมานุกรรักษ์ รองอธิบดีกรมเจ้าท่า ด้านปฏิบัติการ เร่งสั่งการสำนักงานเจ้าท่าภูมิภาค สาขานครศรีธรรมราช ตรวจสอบ พร้อมออกประกาศระมัดระวังการเดินเรือในพื้นที่ดังกล่าวทันที
โดย สำนักงานเจ้าท่าภูมิภาค สาขานครศรีธรรมราช ได้รับรายงานแจ้งเหตุ เมื่อวันที่ 7 มกราคม 2566 เวลาประมาณ 20.30 น. พบเรือประมงชื่อ พ.เทพปราณี 1 หมายเลขทะเบียนเรือ 238017708 จมลงห่างจากบริเวณชายฝั่ง อ.ปากพนัง จ.นครศรีธรรมราช ประมาณ 18.23 ไมล์ทะเล โดยสาเหตุการจม เนื่องจากในช่วงเวลาดังกล่าวมีคลื่นลมแรง จากเหตุการณ์ในครั้งนี้ไม่มีผู้ได้รับบาดเจ็บ และไม่มีผู้เสียชีวิตแต่อย่างใด นายเรือพร้อมลูกเรือ รวม 5 ราย ปลอดภัยทั้งหมด และได้รับการช่วยเหลือจากตำรวจน้ำปากพนังเป็นที่เรียบร้อย
ทั้งนี้ สำนักงานเจ้าท่าภูมิภาค สาขานครศรีธรรมราช ได้ดำเนินการแจ้งผู้ที่เกี่ยวข้องมาพบเจ้าหน้าที่ เพื่อทำการสอบสวนหาสาเหตุ พร้อมออกประกาศให้เรือทุกลำที่แล่นผ่านบริเวณดังกล่าวระมัดระวังการเดินเรือ และคำสั่งห้ามใช้เรือลำดังกล่าว พร้อมกันนี้ สำนักงานเจ้าท่าภูมิภาคสาขานครศรีธรรมราช จะดำเนินการติดตาม พร้อมเร่งออกคำสั่งกู้ตัวเรือ เพื่อไม่ให้กีดขวางทางเดินเรือ ให้แล้วเสร็จต่อไป
วันอาทิตย์ที่ 8 มกราคม 2566
08/01/2566
ข้าราชการเบิกจ่ายค่ารักษาตามสิทธิโดยตรงกับกรมบัญชีกลาง ผ่าน “แอปเป๋าตัง” ได้เลย สะดวกมาก ไม่ต้องรอคิว
ข้าราชการเบิกจ่ายค่ารักษาตามสิทธิโดยตรงกับกรมบัญชีกลาง ผ่าน “แอปเป๋าตัง” ได้เลย สะดวกมาก ไม่ต้องรอคิว
วันที่ 8 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยถึงการยกระดับการให้บริการประชาชนตามนโยบายรัฐบาลดิจิทัล โดยล่าสุด แอปพลิเคชั่น “เป๋าตัง” ได้เพิ่มการบริการแก่ข้าราชการในการเบิกจ่ายเงินสวัสดิการรักษาพยาบาลประเภทผู้ป่วยนอกกับกรมบัญชีกลาง ซึ่งเพิ่มความสะดวก ง่าย และไม่ต้องรอคิวอีกต่อไป เพียงกดเข้าไปในเมนู “กระเป๋าสุขภาพ” แล้วดำเนินการดังนี้
1.เลือกเมนูชำระ/เบิกค่ารักษา
2.เลือกโรงพยาบาลและรายการที่ต้องการใช้สิทธิ
3.ตรวจสอบรายละเอียดและกดปุ่มยืนยันการใช้สิทธิ
ในกรณีที่มีค่าใช้จ่ายส่วนเกิน ข้าราชการสามารถเลือกชำระผ่านKrungthai NEXT หรือสแกน QR Code ได้ ซึ่งประวัติการทำรายการและรายละเอียดการชำระเงินจะบันทึกอยู่ในเมนูเอกสารทางการเงิน สามารถเรียกดูได้ตลอดเวลา
“ต่อไปนี้ การใช้สิทธิเบิกจ่ายตรงเงินสวัสดิการรักษาพยาบาลข้าราชการ จะเป็นเรื่องง่ายนิดเดียว ไม่ต้องเสียเวลาต่อคิวจ่ายเงิน และชำระส่วนเกินได้ทันที ทั้งหลายทั้งปวง เป็นการขับเคลื่อนงานภายใต้นโยบายรัฐบาลดิจิทัล เพื่อเพิ่มประสิทธิภาพ ความโปร่งใส และยกระดับงานบริการแก่ประชาชน” นางสาวรัชดา กล่าว
วันอาทิตย์ที่ 8 มกราคม 2566
08/01/2566
​โฆษกรัฐบาลเผย นายกฯเชื่อมั่น สินค้าท้องถิ่นไทยมีศักยภาพ ได้รับการยอมรับในตลาดโลก
เร่งเสริมศักยภาพเศรษฐกิจฐานราก สนับสนุนสินค้าอัตลักษณ์ท้องถิ่นและยกระดับวิสาหกิจชุมชนให้มีความเข้มแข็ง
วันนี้ (8 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า ยอดขาย และมูลค่าการส่งออกสินค้าที่มีเอกลักษณ์และอัตลักษณ์สิ่งบ่งชี้ทางภูมิศาสตร์ (Geographical Indications: GI) ของไทยในปี 2565 คาดว่าจะถึงยอด 48,000 ล้านบาท โดยพลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม สั่งการมุ่งเพิ่มศักยภาพเศรษฐกิจฐานราก กระจายรายได้สู่ชุมชน สนับสนุนสินค้าอัตลักษณ์ท้องถิ่นและยกระดับวิสาหกิจชุมชนให้มีความเข้มแข็ง ตลอดจนใช้ประโยชน์และต่อยอดจากสิ่งบ่งชี้ทางภูมิศาสตร์อย่างเป็นรูปธรรม
โฆษกประจำสำนักนายกรัฐมนตรีกล่าวว่า ยอดขายสินค้า GI รวมถึงการส่งออกจะอยู่ที่ประมาณ 48,000 ล้านบาทในปี 2565 ซึ่งเพิ่มขึ้นจาก 39,000 ล้านบาทในปี 2564 ซึ่งกรมทรัพย์สินทางปัญญา กระทรวงพาณิชย์ ตั้งเป้าการขึ้นทะเบียนสินค้าที่ GI ใหม่ 22 รายการในปีนี้ และทั้งหมดได้รับการจดทะเบียนแล้ว อาทิ ปลาเม็งจากจังหวัดสุราษฎร์ธานี ขมิ้นชันจากจังหวัดสุราษฎร์ธานี มะม่วงเบาจากจังหวัดสงขลา มะขามหวานเพชรบูรณ์ เผือกบ้านหมอจากจังหวัดสระบุรี มะม่วงน้ำดอกไม้สีทองจากจังหวัดฉะเชิงเทรา ครกหินแกรนิตจากจังหวัดตาก ผ้าไหมปักธงชัยจากจังหวัดนครราชสีมา ส้มโอปราจีนจากจังหวัดปราจีนบุรี และพุทรานมบ้านโพนจากจังหวัดกาฬสินธุ์ เป็นต้น ทั้งนี้ ปัจจุบัน มีสินค้าที่ขึ้นทะเบียน GI แล้วกว่า 195 รายการ ครอบคลุม 77 จังหวัดทั่วประเทศ (https://www.ipthailand.go.th/th/gi-011.html)
นอกจากนี้ โฆษกประจำสำนักนายกรัฐมนตรี กล่าวเพิ่มเติมว่า ยังมีสินค้าไทยที่ได้รับการขึ้นทะเบียน GI ในต่างประเทศ อาทิ ข้าวหอมมะลิทุ่งกุลาร้องไห้ในสหภาพยุโรป กาแฟดอยช้าง ในสหภาพยุโรป กาแฟดอยตุง ในสหภาพยุโรปและกัมพูชา ข้าวสังข์หยดเมืองพัทลุง ในสหภาพยุโรป เส้นไหมไทยพื้นบ้านอีสาน ในเวียดนาม ผ้าไหมยกดอกลําพูน ในอินเดียและอินโดนีเซีย มะขามหวานเพชรบูรณ์ ในเวียดนาม และลําไยอบแห้งเนื้อสีทองลําพูน ในเวียดนาม เป็นต้น
“นายกรัฐมนตรีเชื่อมั่นในเอกลักษณ์ และคุณภาพสินค้า GI ไทย ซึ่งถือได้ว่าเป็น Soft Power ที่ช่วยดึงดูดนักท่องเที่ยว รวมทั้งสร้างงาน และรายได้ให้กับเกษตรกร รวมถึงผู้ประกอบการในท้องถิ่น นายกรัฐมนตรีเชื่อว่าสินค้าไทยที่มีอัตลักษณ์ และหลากหลาย สามารถพัฒนาต่อยอดธุรกิจเพิ่มมูลค่า พร้อมสั่งการให้หน่วยงานที่เกี่ยวข้องเร่งเดินหน้าส่งเสริมโอกาสทางการค้าของสินค้าไทยให้เติบโตสู่ตลาดโลก สร้างมูลค่าทางการตลาด และนำรายได้เข้าสู่ชุมชนท้องถิ่น ทำให้ชุมชนเข้มแข็ง ตามแผนยุทธศาสตร์ชาติ 20 ปี” นายอนุชาฯ กล่าว
วันอาทิตย์ที่ 8 มกราคม 2566
เปิดศักราชใหม่รับปีกระต่าย “ดีอีเอส” เผยสถิติข่าวปลอมประจำสัปดาห์ พบประชาชนแห่เชื่อข่าวปลอมสุขภาพ ขณะที่ข่าวปลอมนโยบายรัฐไม่แผ่ว
เปิดศักราชใหม่รับปีกระต่าย “ดีอีเอส” เผยสถิติข่าวปลอมประจำสัปดาห์ พบประชาชนแห่เชื่อข่าวปลอมสุขภาพ ขณะที่ข่าวปลอมนโยบายรัฐไม่แผ่ว
กระทรวงดิจิทัลเพื่อเศรษฐกิจและสังคม(ดีอีเอส)สรุปสถานการณ์ข่าวปลอมสัปดาห์ล่าสุดเปิดศักราชปีเถาะพบข่าวปลอมนโยบายรัฐบาลยังนำลิ่วสอดคล้องกับกระแสการเมืองที่ร้อนแรงชี้ข่าวปลอมที่ประชาชนสนใจ10อันดับส่วนใหญ่เป็นเรื่องของสุขภาพและผลิตภัณฑ์เพื่อสุขภาพ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าสรุปผลการมอนิเตอร์และรับแจ้งข่าวปลอมของศูนย์ต่อต้านข่าวปลอมประจำวันที่30ธันวาคม2565 - 5มกราคม2566พบข้อความที่เข้ามาทั้งหมด4,136,804ข้อความโดยมีข้อความที่ต้องดำเนินการตรวจสอบ(Verify)ทั้งสิ้น188ข้อความแบ่งเป็นข้อความที่มาจากSocial listeningจำนวน174ข้อความและข้อความที่มาจากLine Officialจำนวน14ข้อความรวมเรื่องที่ต้องดำเนินการตรวจสอบ97เรื่อง
ทั้งนี้ดีอีเอสได้แบ่งข่าวปลอมที่ได้รับความสนใจเป็น4กลุ่มประกอบด้วย
กลุ่มที่1ข่าวปลอมเรื่องนโยบายรัฐบาลข่าวสารทางราชการความสงบเรียบร้อยของสังคมขัดศีลธรรมอันดีและความมั่นคงภายในประเทศจำนวน61เรื่อง
กลุ่มที่2ข่าวปลอมเรื่องผลิตภัณฑ์สุขภาพวัตถุอันตรายเครื่องสำอางรวมถึงสินค้าและบริการที่ผิดกฎหมายจำนวน21เรื่อง
กลุ่มที่3ข่าวปลอมเรื่องภัยพิบัติจำนวน6เรื่อง
กลุ่มที่4ข่าวปลอมเศรษฐกิจจำนวน9เรื่อง
นางสาวนพวรรณกล่าวต่อว่าเมื่อพิจารณาจากข่าวปลอมที่ได้รับความสนใจลำดับต้นๆในสัปดาห์ล่าสุดนี้พบว่าส่วนใหญ่เป็นข่าวปลอมด้านสุขภาพและผลิตภัณฑ์เพื่อสุขภาพ
สำหรับข่าวปลอมที่มีคนสนใจสูงสุด10อันดับระหว่างวันที่30ธันวาคม2565 - 5ธันวาคม2566ดังนี้
อันดับที่1เรื่องผลิตภัณฑ์ไดเฮิร์บผลิตภัณฑ์เดียวที่เห็นผลลัพธ์แก้น้ำตาลในเลือดสูงอ่อนเพลียจากโรคเบาหวานมือชาเท้าชาปัสสาวะบ่อยผิดปกติวูบจากอาการน้ำตาลสูงความดันโลหิตสูงคอเรสเตอรอลสูงแผลหายช้าแห้งไม่สนิท
อันดับที่2เรื่องการอาบน้ำในช่วงเช้าตอนหน้าหนาวเป็นสาเหตุทำให้เส้นเลือดสมองแตก
อันดับที่3เรื่องผลิตภัณฑ์WELLGOบรรเทาอาการปวดข้อช่วยลดอาการอักเสบ
อันดับที่4เรื่องวิธีเปลี่ยนผิวเหลืองเป็นผิวขาวอมชมพู
อันดับที่5เรื่องสารสกัดขมิ้นชันและพริกไทยรักษากรดไหลย้อน
อันดับที่6เรื่อง3วิธีรักษาโรคมะเร็งด้วยตนเอง
อันดับที่7เรื่องล้างไขมันในลำไส้ด้วยชามะละกอ
อันดับที่8เรื่องเพจDododoชวนกู้เงินออนไลน์โครงการสินเชื่อสู้ไปด้วยกัน
อันดับที่9เรื่องอาบน้ำหลัง6โมงเย็นจะทำให้ม้ามอ่อนแอปวดเข่าความจำไม่ดีผมร่วงและเลือดจางได้
อันดับที่10เรื่องผู้ที่เป็นโรคไมเกรนเสี่ยงเส้นเลือดสมองแตกมากกว่าคนปกติถึง46%
อย่างไรก็ตามกระทรวงดิจิทัลเพื่อเศรษฐกิจและสังคมได้ติดตามความเคลื่อนไหวข้อความที่ผิดปกติในทุกช่องทางอย่างต่อเนื่องหากท่านได้รับการแจ้งข้อมูลที่ผิดปกติผ่านเอสเอ็มเอสหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันข่าวปลอมที่ถูกแพร่กระจายอยู่บนโซเชียลมีเดียและออนไลน์โดยท่านสามารถติดตามและแจ้งเบาะแสข่าวปลอมได้ผ่านช่องทางต่างๆของศูนย์ต่อต้านข่าวปลอมดังนี้ไลน์@antifakenewscenterเว็บไซต์https://www.antifakenewscenter.com/ทวิตเตอร์https://twitter.com/AFNCThailandและช่องทางโทรศัพท์โทรสายด่วนGCC 1111ต่อ87ทั้งนี้ดีอีเอสได้มีการติดตามการกระทำผิดอย่างต่อเนื่องเพื่อปกป้องประชาชนจากมิจฉาชีพในทุกรูปแบบ
_________________
วันอาทิตย์ที่ 8 มกราคม 2566
08/01/2566
ราชบุรีจัดกิจกรรมเฉลิมพระเกียรติ
ราชบุรีจัดกิจกรรมเฉลิมพระเกียรติ "เจ้าฟ้าสิริวัณณวรี ฯ" เนื่องในโอกาสวันคล้ายวันประสูติ 8 มกราคม 2566
เมื่อวันที่ 8 มกราคม 2566 ที่วัดอมรินทราราม จ.ราชบุรี นายรณภพ เหลืองไพโรจน์ ผู้ว่าราชการจังหวัดราชบุรี มอบหมายให้ นายอังกูร ศีลาเทวากูล รองผู้ว่าราชการจังหวัดราชบุรี เป็นประธานพิธีเจริญพระพุทธมนต์ถวายพระกุศล สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในโอกาสวันคล้ายวันประสูติครบ 3 รอบ 8 มกราคม 2566 พร้อมนำกล่าวถวายพระพร และสำนึกในพระกรุณาธิคุณที่ทรงปฏิบัติพระราชกรณียกิจ และมีพระอัจฉริยภาพด้านต่าง ๆ พร้อมยังได้รับการขนานนามว่าทรงเป็น “เจ้าหญิงแฟชั่น”
นอกจากนี้ พระองค์ยังทรงเล็งเห็นความสำคัญของผ้าไทย ทรงอนุรักษ์และต่อยอดผ้าไทยอย่างจริงจัง ทั้งยังทรงออกแบบลายมัดหมี่ชื่อ “ผ้ามัดหมี่ลายขอเจ้าฟ้าสิริวัณณวรีฯ” พระราชทานช่างทอผ้า เพื่อนำไปใช้สร้างรายได้และอาชีพที่ยั่งยืนให้กับชุมชนทอผ้าทั่วประเทศ
ทั้งนี้ ภายในพิธีมีพระปิยทัสสี เจ้าคณะจังหวัดราชบุรี (ธรรมยุต) เจ้าอาวาสวัดอมรินทราราม เป็นประธานสงฆ์ให้ศีล และนำพระสงฆ์สมณศักดิ์ 10 รูป เจริญพระพุทธมนต์เพื่อความเป็นสิริมงคล โดยมี ข้าราชการ และเจ้าหน้าที่ จากส่วนราชการ พร้อมประชาชนที่พร้อมใจสวมใส่ชุดผ้าไทย ผ้าลายขอ เข้าร่วมพิธีอย่างพร้อมเพรียง
นายอังกูร ศีลาเทวากูล รองผู้ว่าราชการจังหวัดราชบุรี ได้นำส่วนราชการไปยังท่าน้ำวัดอมรินทราราม ได้ร่วมกันปล่อยพันธุ์สัตว์น้ำ เพื่อเฉลิมพระเกียรติฯ และถวายเป็นพระราชกุศล สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา พร้อมกับสร้างความตระหนักรู้แก่ประชาชนและเยาวชนให้เห็นคุณค่าของทรัพยากรประมงที่มีอยู่ในท้องถิ่น ตลอดจนการมีส่วนร่วมในการอนุรักษ์และฟื้นฟูทรัพยากรสัตว์น้ำ ให้สามารถนำมาใช้ประโยชน์ได้อย่างยั่งยืน เป็นการสร้างสมดุลให้ระบบนิเวศ เพื่อสร้างความอุดมสมบูรณ์ของทรัพยากรสัตว์น้ำให้กลับคืนมาอีกครั้ง และเป็นแหล่งอาหารที่มีความอุดมสมบูรณ์ของประชาชนชาวจังหวัดราชบุรีต่อไป
จากนั้น รองผู้ว่าราชการจังหวัดราชบุรี นำจิตอาสาพระราชทาน ข้าราชการ และประชาชน ร่วมกันทำความสะอาดบริเวณวัดอมรินทราราม ด้วยการเก็บกวาดขยะ ฉีดล้างพื้น กำจัดวัชพืช ตัดแต่งกิ่งไม้ เพื่อให้เกิดความสวยงาม เป็นระเบียบเรียบร้อย เพื่อเป็นสถานที่ปฏิบัติกิจของสงฆ์ และปฏิบัติธรรมแก่พุทธศาสนิกชน
วันอาทิตย์ที่ 8 มกราคม 2566
08/01/2566
นายกรัฐมนตรีและภริยา ลงนามถวายพระพรชัยมงคลสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566 ฉลองพระชนมายุ 3 รอบ
นายกรัฐมนตรีและภริยา ลงนามถวายพระพรชัยมงคลสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566 ฉลองพระชนมายุ 3 รอบ
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เผยว่า วันนี้ (8 มกราคม 2566) เวลา 09.30 น. ณ ห้องแดง อาคารหน่วยราชการในพระองค์ 904 ในพระบรมมหาราชวัง พลเอก ประยุทธ์ จันทร์โอชา นายกรัฐมนตรี พร้อมด้วย นางนราพร จันทร์โอชา ภริยา ลงนามถวายพระพรชัยมงคลสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566 ฉลองพระชนมายุ 3 รอบ โดยมีรองนายกรัฐมนตรีและภริยา เข้าร่วมพิธี
นายกรัฐมนตรีและภริยา ทูลเกล้าถวายแจกันดอกไม้เบื้องหน้าพระรูปสมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา ดังนี้
ชุดที่ 1 นายกรัฐมนตรี ถวายความเคารพและทูลเกล้าถวายแจกันดอกไม้ในนาม “นายกรัฐมนตรีและคณะรัฐมนตรี” พร้อมด้วยรองนายกรัฐมนตรี
ชุดที่ 2 นายกรัฐมนตรีและภริยา ถวายความเคารพ โดยนายกรัฐมนตรีทูลเกล้าถวายแจกันดอกไม้ในนาม “นายกรัฐมนตรีและภริยา”
ชุดที่ 3 ภริยานายกรัฐมนตรี ถวายความเคารพและทูลเกล้าถวายแจกันดอกไม้ในนาม “คณะคู่สมรสคณะรัฐมนตรี” พร้อมด้วยภริยารองนายกรัฐมนตรี
จากนั้น นายกรัฐมนตรีและภริยา ลงนามถวายพระพรชัยมงคล ถวายความเคารพพระรูปฯ เสร็จพิธี
วันอาทิตย์ที่ 8 มกราคม 2566
ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
ดีอีเอส ลงนามถวายพระพร สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เนื่องในวันคล้ายวันประสูติ 8 มกราคม 2566
วันนี้(8มกราคม66) ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยผู้บริหารและเจ้าหน้าที่กระทรวงฯร่วมลงนามถวายพระพรเนื่องในโอกาสวันคล้ายวันประสูติสมเด็จพระเจ้าลูกเธอเจ้าฟ้าสิริวัณณวรีนารีรัตนราชกัญญาณศาลาสหทัยสมาคมในพระบรมมหาราชวัง
__________________
วันพุธที่ 25 มกราคม 2566
25/01/2566
ครม.ขยายเวลาลดหย่อนภาษี 2 เท่า เมื่อบริจาค 13 มูลนิธิด้านสาธารณสุข ผ่านระบบ e-Donation อีก 2 ปี จนถึงสิ้นปี 67
ครม.ขยายเวลาลดหย่อนภาษี 2 เท่า เมื่อบริจาค 13 มูลนิธิด้านสาธารณสุข ผ่านระบบ e-Donation อีก 2 ปี จนถึงสิ้นปี 67
วันที่ 25 มกราคม 2566 นางสาวรัชดา ธนาดิเรก รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 24 มกราคม 2566 ว่า ครม.อนุมัติร่างกฎหมายขยายระยะเวลามาตรการภาษีเพื่อสนับสนุนการบริจาคด้านสาธารณสุข โดยออกเป็นร่างพระราชกฤษฎีกาออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) พ.ศ. .... ตามที่กระทรวงการคลังเสนอ ร่างพระราชกฤษฎีกาฉบับนี้ มีสาระสำคัญเป็นการขยายระยะเวลายกเว้นภาษีเงินได้บุคคลธรรมดาและบริษัทหรือห้างหุ้นส่วนนิติบุคคลที่บริจาคเงินหรือทรัพย์สินให้แก่หน่วยรับบริจาคด้านสาธารณสุข รวม 13 แห่ง (จากหน่วยรับบริจาคเดิม 10 แห่ง) เป็นระยะเวลา 2 ปี ตั้งแต่วันที่ 1 มกราคม 2566 ถึงวันที่ 31 ธันวาคม 2567 โดยบริจาคผ่านระบบบริจาคอิเล็กทรอนิกส์ (e-Donation) ของกรมสรรพากร มีรายละเอียด ดังนี้
1.หน่วยรับบริจาคทั้ง 13 แห่ง ประกอบด้วย หน่วยรับบริจาคเดิม 10 แห่ง ได้แก่ 1)สภากาชาดไทย 2)มูลนิธิภัทรมหาราชานุสรณ์ฯ 3)ศิริราชมูลนิธิ 4)มูลนิธิจุฬาภรณ์
5)มูลนิธิโรงพยาบาลพระมงกุฎเกล้าฯ 6)มูลนิธิโรงพยาบาลเวชศาสตร์เขตร้อนฯ 7) มูลนิธิโรคมะเร็งโรงพยาบาลศิริราช 8)มูลนิธิโรงพยาบาลราชวิถี 9)มูลนิธิสมเด็จพระปิ่นเกล้า 10)มูลนิธิโรงพยาบาลสมเด็จพระนางเจ้าสิริกิติ์ฯ และเพิ่มเติมหน่วยรับบริจาคใหม่ 3 แห่ง ได้แก่ 1)มูลนิธิโรงพยาบาลสวนดอก คณะแพทยศาสตร์ มหาวิทยาลัยเชียงใหม่ 2)มูลนิธิสนับสนุนสถาบันประสาทวิทยา 3)มูลนิธิโรงพยาบาลเด็ก
2.การยกเวินภาษีเงินได้ แบ่งเป็น 1)บุคคลธรรมดา ให้ยกเว้นภาษีเงินได้สำหรับเงินได้พึงประเมินหลังจากหักค่าใช้จ่ายและหักลดหย่อนเป็นจำนวน 2 เท่าของจำนวนเงินที่บริจาค 2)บริษัทหรือห้างหุ้นส่วนนิติบุคคลให้ยกเว้นภาษีเงินได้ สำหรับเงินได้เป็นจำนวน 2 เท่า ของรายจ่ายที่บริจาคไม่ว่าจะได้จ่ายเป็นเงินหรือทรัพย์สิน
3.บุคคลธรรมดาหรือบริษัทหรือห้างหุ้นส่วนนิติบุคคล ให้ยกเว้นภาษีเงินได้ ภาษีมูลค่าเพิ่ม ภาษีธุรกิจเฉพาะ และอากรแสตมป์ สำหรับเงินได้ที่ได้รับจากการโอนทรัพย์สิน หรือการขายสินค้า หรือสำหรับการกระทำตราสารอันเนื่องมาจากการบริจาคให้แก่หน่วยรับบริจาคทั้ง 13 แห่ง
นางสาวรัชดากล่าวด้วยว่า มาตรการทางภาษีนี้ จะทำให้ภาครัฐจัดเก็บภาษีลดลงประมาณปีละ 370 ล้านบาท แต่จะเป็นประโยชน์อย่างยิ่งในการเปิดโอกาสให้ประประชาชนและภาคเอกชนมีส่วนร่วมในการพัฒนาระบบบริการด้านสาธารณสุขของประเทศ
วันพุธที่ 25 มกราคม 2566
25/01/2566
Cabinet approves acquisition of land for establishment of industrial estates in EEC and Lamphun province
Cabinet approves acquisition of land for establishment of industrial estates in EEC and Lamphun province
January 24, 2023, Deputy Government Spokesperson Ratchada Thanadirek disclosed that the cabinet has made approval to the purchase of land for an establishment of industrial estates in the Eastern Economic Corridor (EEC), and in Lamphun province.
Industrial estate development project in the EEC, located in Samnak Thong subdistrict, Muang district, Rayong, will be implemented with the approx. budget of 4,385 million Baht from the revenue and saving of Industrial Estate Authority of Thailand. Under the area of 1,482 rai, the project aims to attract investment in the S-Curve industries, i.e., next-generation automotive, aviation and logistics, smart electronics, biofuels and biochemicals, medical and healthcare, and industrial waste recycling, from Japanese investors, its main target group. It is expected that the industrial estate be sold out or rented out within 5 years after completion of construction, create employment of approx. 13,920 workers, and generate total product of 1,542.34 million Baht.
Industrial estate development project in Lamphun province, located in Makhua Jae and Ban Klang subdistricts, Muang district, Lamphun, will be implemented with the approx. budget of 2,160 million Baht from the revenue and saving of Industrial Estate Authority of Thailand. Under the area of 653 rai plus 25 rai of access road, the project aims to attract investment in electronics parts, jewelries, garment, food processing, and biotechnology from the Japanese investors as well. It is expected that the industrial estate be sold out or rented out within 5 years after completion of construction, create employment of approx. 8,415 workers, and generate total product of 277.85 million Baht.
According to the Deputy Government Spokesperson, the cabinet also instructed Industrial Estate Authority of Thailand (IEAT) to come up with a risk management plan in the case that some plots of the land could not be acquired as planned. If that is the case, IEAT may compare cost effectiveness between establishing new industrial estates and optimizing area in the existing estates.
วันพุธที่ 25 มกราคม 2566
25/01/2566
​ครม.อนุมัติร่างร่างบันทึกความเข้าใจว่าด้วยความร่วมมือด้านการอุดมศึกษาไทย – ตุรกี กำหนดกรอบความร่วมมือในระดับสถาบัน แลกเปลี่ยนทางวิชาการและวิทยาศาสตร์ สถาบันอุดมศึกษา2 ประเทศ
​ครม.อนุมัติร่างร่างบันทึกความเข้าใจว่าด้วยความร่วมมือด้านการอุดมศึกษาไทย – ตุรกี กำหนดกรอบความร่วมมือในระดับสถาบัน แลกเปลี่ยนทางวิชาการและวิทยาศาสตร์ สถาบันอุดมศึกษา2 ประเทศ
วันที่ 25 มกราคม 2566 น.ส.ทิพานัน ศิริชนะ รองโฆษกประจำสำนักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 23 มกราคม 2566 ว่า ที่ประชุมครม.มีมติเห็นชอบอนุมัติร่างบันทึกความเข้าใจว่าด้วยความร่วมมือด้านการอุดมศึกษาไทย - ตุรกี ระหว่างกระทรวงการอุดมศึกษา วิทยาศาสตร์ วิจัยและนวัตกรรมแห่งราชอาณาจักรไทยและสภาอุดมศึกษาแห่งสาธารณรัฐตุรกี ตามที่กระทรวงการอุดมศึกษา วิทยาศาสตร์ วิจัยและนวัตกรรมเสนอ
วิจัยและนวัตกรรมแห่งราชอาณาจักรไทยและสภาอุดมศึกษาแห่งสาธารณรัฐตุรกี ตามที่กระทรวงการอุดมศึกษา วิทยาศาสตร์ วิจัยและนวัตกรรมเสนอ เพื่อกำหนดกรอบความร่วมมือในระดับสถาบันสำหรับคู่ภาคีเพื่อจัดการแลกเปลี่ยนทางวิชาการและวิทยาศาสตร์ระหว่างสถาบันอุดมศึกษาของทั้ง 2 ประเทศโดยจะสนับสนุนการแลกเปลี่ยนด้านการศึกษาและการฝึกงานของนักศึกษาและบุคลากรทางการศึกษาของสถาบันอุดมศึกษาภายใต้โครงการที่กำหนดรวมถึงโครงการวิจัยระยะสั้น การแลกเปลี่ยนสื่อทางการศึกษา การจัดประชุมเชิงปฏิบัติการ การสัมมนา การประชุมทางวิชาการ มีผลบังคับใช้เป็นระยะเวลา 4 ปี
น.ส.ทิพานัน กล่าวว่า นอกจากทั้งไทยและตุรกีจะมีการแลกเปลี่ยนด้านการศึกษาและการฝึกงานของนักศึกษา-บุคลากรทางการศึกษาของสถาบันอุดมศึกษาแล้ว ทั้ง 2 ประเทศยังจะสนับสนุนให้มีการจัดตั้งการดำเนินการและการพัฒนาหลักสูตรร่วมในระดับปริญญาตรี ปริญญาโท และปริญญาเอก รวมถึงมีการส่งและรับนักศึกษาทุนในสถาบันอุดมศึกษาภายใต้กรอบกฎหมายของประเทศและวิธีการที่เห็นชอบร่วมกัน และจะมีการดำเนินการด้านการรับรองคุณวุฒิรับรองปริญญาและประกาศนียบัตรภายใต้กรอบกฎหมายของทั้ง 2 ประเทศ
“ร่างบันทึกความเข้าใจดังกล่าว จะใช้เป็นหัวข้อหารือในการประชุมคณะกรรมการร่วมว่าด้วยความร่วมมือทางเศรษฐกิจและวิชาการไทย - ตุรกี ครั้งที่ 4 ระหว่างวันที่ 25-26 มกราคม 2566 ณ กรุงอังการา สาธารณรัฐตุรกี ซึ่งจะมีท่านดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศเป็นหัวหน้าคณะผู้แทนไทย หลังจากนั้นจะมีการดำเนินการที่เกี่ยวข้องตามขั้นตอนเพื่ออการลงนามต่อไป” น.ส.ทิพานัน กล่าว
วันพุธที่ 25 มกราคม 2566
25/01/2566
กรมสรรพากรขยายเวลามาตรการภาษี เพื่อส่งเสริมระบบภาษีอิเล็กทรอนิกส์ e-Tax Invoice & e-Receipt  และระบบ e-Withholding Tax
ครม.มีมติเห็นชอบให้ขยายระยะเวลามาตรการภาษีเพื่อส่งเสริมระบบภาษีอิเล็กทรอนิกส์ จำนวน 2 มาตรการ เพื่อให้ภาคเอกชนใช้ระบบ e-Tax Invoice & e-Receipt และระบบ e-Withholding Tax อย่างแพร่หลายในการทำธุรกรรมระหว่างกันและการทำธุรกรรมกับภาครัฐ
นายอาคม เติมพิทยาไพสิฐ รัฐมนตรีว่าการกระทรวงการคลัง เปิดเผยว่า “คณะรัฐมนตรีมีมติเห็นชอบให้ขยายระยะเวลามาตรการภาษีเพื่อส่งเสริมระบบภาษีอิเล็กทรอนิกส์ จำนวน 2 มาตรการ เพื่อให้ภาคเอกชนใช้ระบบ e-Tax Invoice & e-Receipt และระบบ e-Withholding Tax อย่างแพร่หลายในการทำธุรกรรมระหว่างกันและการทำธุรกรรมกับภาครัฐ อันจะส่งเสริมเศรษฐกิจดิจิทัลและการแปลงเป็นดิจิทัล (Digital Transformation) ของทั้งภาครัฐและภาคเอกชน”
นายลวรณ แสงสนิท อธิบดีกรมสรรพากร เปิดเผยว่า “กระทรวงการคลังโดยกรมสรรพากรตระหนักถึงความสำคัญของการเพิ่มประสิทธิภาพในการจัดเก็บภาษีและการให้บริการผู้เสียภาษี รวมถึงการเพิ่มขีดความสามารถในการแข่งขันของประเทศ จึงได้เสนอร่างพระราชกฤษฎีกาออกตามความในประมวลรัษฎากร ว่าด้วยการยกเว้นรัษฎากร (ฉบับที่ ..) พ.ศ. .... ขยายระยะเวลามาตรการภาษีเพื่อส่งเสริมการลงทุนในระบบภาษีอิเล็กทรอนิกส์ และร่างกฎกระทรวง ฉบับที่ .. (พ.ศ. ....) ออกตามความในประมวลรัษฎากร ว่าด้วยภาษีเงินได้ ขยายระยะเวลามาตรการภาษีเพื่อส่งเสริมการใช้ระบบภาษีหัก ณ ที่จ่ายอิเล็กทรอนิกส์ (e-Withholding Tax) ดังนี้
1. มาตรการภาษีเพื่อส่งเสริมการลงทุนในระบบภาษีอิเล็กทรอนิกส์ ให้บริษัทหรือห้างหุ้นส่วนนิติบุคคลหักรายจ่ายการลงทุนในระบบ e-Tax Invoice & e-Receipt และระบบ e-Withholding Tax รวมถึงหักรายจ่ายค่าบริการระบบดังกล่าวได้ 2 เท่าของรายจ่ายที่จ่ายจริง ตั้งแต่วันที่ 1 มกราคม 2566 ถึงวันที่ 31 ธันวาคม 2568
2. มาตรการภาษีเพื่อส่งเสริมการใช้ระบบภาษีหัก ณ ที่จ่ายอิเล็กทรอนิกส์ (e-Withholding Tax) โดยลดอัตราภาษีเงินได้หัก ณ ที่จ่ายที่มีอัตราร้อยละ 5 อัตราร้อยละ 3 และอัตราร้อยละ 2 เหลืออัตราร้อยละ 1 สำหรับการจ่ายเงินได้พึงประเมินผ่านระบบ e-Withholding Tax ตั้งแต่วันที่ 1 มกราคม 2566 ถึงวันที่ 31 ธันวาคม 2568”
อธิบดีกรมสรรพากร กล่าวเพิ่มเติมว่า “มาตรการดังกล่าวจะเป็นการช่วยภาคเอกชนในการลดต้นทุนและลดภาระในการจัดทำและการจัดเก็บเอกสาร รวมทั้งการปฏิบัติหน้าที่ทางภาษี ยิ่งไปกว่านั้นยังช่วยให้ผู้ประกอบการมีกระแสเงินสดเพิ่มขึ้นในช่วงระยะเวลาดำเนินมาตรการลดอัตราภาษีเงินได้หัก ณ ที่จ่ายปีละประมาณ 9,800 ล้านบาท ซึ่งจะเป็นเม็ดเงินที่หมุนเวียนเพิ่มมูลค่าให้แก่ระบบเศรษฐกิจของประเทศต่อไป”
หากมีข้อสงสัยสามารถสอบถามข้อมูลเพิ่มเติมได้ที่สำนักงานสรรพากรทุกแห่งทั่วประเทศ หรือศูนย์สารนิเทศสรรพากร (RD Intelligence Center) โทร. 1161
วันพุธที่ 25 มกราคม 2566
25/01/2566
สุชาติ เตือนนายจ้างใช้แรงงานต่างด้าวลักลอบเข้าเมืองผิดกฎหมายมีโทษหนัก
​กระทรวงแรงงานเตือนนายจ้างฝ่าฝืนกฎหมายจ้างคนต่างด้าวลักลอบเข้าเมืองทำงานโดยไม่มีใบอนุญาต มีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุกไม่เกิน 1 ปี หรือปรับตั้งแต่ 50,000 – 200,000 บาท หรือทั้งจำทั้งปรับ คนต่างด้า
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กำชับให้กระทรวงแรงงานบริหารจัดการการทำงานของแรงงานข้ามชาติ ภายหลังสถานการณ์การแพร่ระบาดของโรคติดเชื้อไวรัสโควิด – 19 คลี่คลาย โดยคำนึงถึงสภาพเศรษฐกิจ และความสำคัญของกำลังแรงงานอันเป็นปัจจัยที่ขาดไม่ได้ในการฟื้นฟูประเทศ ซึ่งกระทรวงแรงงานมีการปรับกฎ ระเบียบ ข้อบังคับให้ยืดหยุ่นสอดคล้องตามสถานการณ์จริง โดยมุ่งหวังให้นายจ้าง สถานประกอบการ และแรงงานข้ามชาติ ปฏิบัติตามมติครม.ในคราวต่าง ๆ ที่อนุญาตให้แรงงานข้ามชาติอยู่และทำงานได้เป็นการชั่วคราว แต่ในปัจจุบันยังพบเห็นการลักลอบเข้ามาทำงานของคนต่างด้าวอยู่เนืองๆ กระทรวงแรงงานจึงดำเนินการบูรณาการร่วมกับฝ่ายความมั่นคง ทหาร ตำรวจ และฝ่ายปกครอง จัดชุดเฉพาะกิจตรวจสอบ ปราบปราม จับกุม และดำเนินคดี คนต่างด้าว นายจ้าง/สถานประกอบการ และผู้ที่เกี่ยวข้องกับการลักลอบทำงานของคนต่างด้าวผิดกฎหมาย เพื่อป้องปรามมิให้กระทำความผิดและลงโทษผู้กระทำความผิดให้เกิดความหลาบจำไม่กระทำผิดซ้ำอีก
“ผมขอย้ำเตือนและขอความร่วมมือนายจ้าง เจ้าของสถานประกอบการ ไม่จ้างแรงงานต่างด้าวที่เข้ามาโดยผิดกฎหมาย หากมีความประสงค์ที่ต้องการใช้แรงงานต่างด้าวขอให้ดำเนินการ ตามกระบวนการนำแรงงานต่างด้าวมาทำงานกับนายจ้างในประเทศตาม MoU อย่างเป็นระบบ ทั้งกระทรวงแรงงานยังได้ดำเนินมาตรการใช้กำลังแรงงานที่มีอยู่ในประเทศเป็นลำดับแรก มีการวางแผนให้ประเทศไทยมีแรงงานต่างด้าวในระบบการทำงานอย่างเพียงพอกับความต้องการ ซึ่งคนต่างด้าวที่ได้รับผ่อนผันตามมติคณะรัฐมนตรีในวาระต่าง ๆ หากดำเนินการตามขั้นตอนภายในระยะเวลาที่กำหนด จะสามารถอยู่ในราชอาณาจักรและทำงานในประเทศไทยได้อย่างถูกต้องตามกฎหมาย ไม่ต้องหลบซ่อน มีสวัสดิการ ได้รับสิทธิประโยชน์จากประกันสังคมและได้รับการคุ้มครองสิทธิตามกฎหมายแรงงานไม่ต่างจากคนไทย เพราะเราดูแลแรงงานไทย แรงงานต่างด้าว อย่างเท่าเทียม ตามหลักสิทธิมนุษยชน” นายสุชาติ กล่าวทิ้งท้าย
ด้าน นายไพโรจน์ โชติกเสถียร อธิบดีกรมการจัดหางาน กล่าวว่า ชุดเฉพาะกิจตรวจสอบ ปราบปรามจับกุมและดำเนินคดีคนต่างด้าวทำงานผิดกฎหมายฯ เป็นชุดที่บูรณาการระหว่างพนักงานเจ้าหน้าที่ในสังกัดกรมการจัดหางาน เจ้าหน้าที่จากสำนักงานตรวจคนเข้าเมือง และหน่วยงานความมั่นคงซึ่งมีทั้งฝ่ายปกครอง ทหาร ตำรวจ และสาธารณสุข หากตรวจพบการกระทำผิดกฎหมายนายจ้างรับคนต่างด้าวเข้าทำงานโดยไม่มีใบอนุญาตทำงาน มีโทษปรับตั้งแต่ 10,000 – 100,000 บาท ต่อคนต่างด้าวหนึ่งคน หากทำผิดซ้ำมีโทษถึงจำคุกไม่เกิน 1 ปี หรือปรับตั้งแต่ 50,000 – 200,000 บาท ต่อคนต่างด้าวที่จ้างหนึ่งคน หรือทั้งจำทั้งปรับ และห้ามจ้างคนต่างด้าวทำงานอีก 3 ปี อัตราโทษของคนต่างด้าว ที่ลักลอบทำงานโดยไม่ได้รับอนุญาตมีโทษปรับตั้งแต่ 5,000 – 50,000 บาท ถูกส่งตัวกลับประเทศต้นทาง และไม่สามารถขอรับใบอนุญาตทำงานได้จนกว่าจะพ้นโทษมาแล้วเป็นระยะเวลา 2 ปี ทั้งนี้ หากผู้ใดพบเห็นหรือสงสัยว่ามีคนต่างด้าวลักลอบทำงานผิดกฎหมาย สามารถแจ้งเบาะแสได้ที่สำนักงานจัดหางานจังหวัดทุกจังหวัด สำนักงานจัดหางานกรุงเทพมหานครพื้นที่ 1-10 หรือ สายด่วนกระทรวงแรงงาน โทร.1506 กด 2 หรือสายด่วนกรมการจัดหางาน โทร.1694
+++++++++++++++++++
กองเผยแพร่และประชาสัมพันธ์
25 มกราคม 2566
วันพุธที่ 25 มกราคม 2566
25/01/2566
กบข. จัดส่งใบแจ้งยอดเงินให้สมาชิกแล้ว พร้อมเชื่อมข้อมูลลดหย่อนภาษีของสมาชิกกับกรมสรรพากร
กบข. จัดส่งใบแจ้งยอดเงินประจำปีให้กับสมาชิก และเปิดให้สมาชิกดาวน์โหลด e-Statement แล้ว พร้อมเชื่อมโยงข้อมูลสิทธิลดหย่อนภาษีเงินได้ประจำปีกับกรมสรรพากร เพิ่มความสะดวกให้แก่สมาชิก
ดร.ศรีกัญญา ยาทิพย์ เลขาธิการคณะกรรมการกองทุนบำเหน็จบำนาญข้าราชการ (กบข.) เปิดเผยว่า กบข. ได้ดำเนินการจัดส่งเอกสารใบแจ้งยอดเงินสมาชิกประจำปี 2565 ให้กับสมาชิกทั่วประเทศแล้ว ทั้งในรูปแบบเอกสารผ่านหน่วยงานต้นสังกัด และรูปแบบอิเล็กทรอนิกส์ (e-Statement) ตามที่อยู่อีเมลของสมาชิกที่ลงทะเบียนแจ้งความประสงค์ขอรับ e-Statement ไว้
โดยใบแจ้งยอดเงินสมาชิกจะแสดงข้อมูลรายละเอียดยอดเงิน ณ วันสิ้นปี 2565 ทั้งเงินสะสมที่สมาชิกนำส่ง เงินที่รัฐสมทบให้ และผลตอบแทนที่ กบข. นำเงินสะสมของสมาชิกและเงินสมทบไปลงทุน ซึ่งจะแจกแจงตามประเภทของเงินและตามแผนการลงทุน ซึ่งจะทำให้ได้รับทราบความเคลื่อนไหวของเงินในบัญชี พร้อมทั้งมีเอกสารใบประมาณการเงิน กบข. เมื่อเกษียณอายุราชการ ซึ่งเป็นการประมาณการจากพฤติกรรมการออมและการลงทุนปัจจุบันของสมาชิก เพื่อกระตุ้นให้สมาชิกเห็นความสำคัญของการวางแผนเพื่อการเกษียณ และสามารถทดลองเปรียบเทียบคู่แฝดสมมติของตนเองได้ที่เมนู My GPF & My GPF Twins ที่แอป กบข.
นอกจากนี้ กบข. ได้เชื่อมโยงข้อมูลการนำส่งเงินสะสมเข้ากองทุนกับทางกรมสรรพากร เพื่อเป็นการอำนวยความสะดวกให้กับสมาชิก เมื่อยื่นแบบภาษีเงินได้บุคคลธรรมดาประจำปีผ่านช่องทางออนไลน์ จะแสดงข้อมูลเงินสะสม กบข. อัตโนมัติ โดยสมาชิกจะได้รับสิทธิยกเว้นภาษีเงินได้บุคคลธรรมดาในส่วนของยอดเงินสะสมระหว่างปี 2565 ซึ่งเมื่อรวมกับกองทุนการออมเพื่อการเกษียณอายุอื่นๆ แล้วต้องไม่เกิน 500,000 บาท
ทั้งนี้ กบข. ยังได้เปิดให้บริการดาวน์โหลด e-Statement ผ่าน 3 ช่องทางออนไลน์ ดังนี้ 1. My GPF Application ที่เมนู “ดาวน์โหลด e-Statement” 2. My GPF Website ที่เมนู “บัญชีของฉัน” และเลือก “ดาวน์โหลด e-Statement” และ 3. LINE กบข. @gpfcommunity เข้าผ่านสมาร์ตโฟน ที่เมนู “ดูใบแจ้งยอดเงินปีล่าสุด” ในเมนูหน้าแชท ซึ่งสมาชิกจะได้รับใบแจ้งยอดเงินเป็นไฟล์สกุล .pdf ที่มีรหัสผ่าน เป็นวันเดือนปี พ.ศ. เกิดของสมาชิก
ดร. ศรีกัญญา กล่าวเพิ่มเติมว่า กบข. ขอเชิญชวนให้สมาชิกลงทะเบียนแจ้งความประสงค์ขอรับ e-Statement เพื่อช่วยลดการตัดต้นไม้ ลดการใช้กระดาษ มีส่วนช่วยรักษาสิ่งแวดล้อม ภายใต้แนวคิด “GPF Save Paper” และยังได้รับ e-Statement ก่อนการรับเอกสารผ่านหน่วยงานต้นสังกัดด้วย สามารถสอบถามข้อมูลเพิ่มเติมได้ที่ Facebook กบข. หรือ LINE กบข. @gpfcommunity หรือศูนย์บริการข้อมูลสมาชิก โทร 1179
วันพุธที่ 25 มกราคม 2566
กรมทางหลวงชนบท ส่งเสริมเศรษฐกิจการคมนาคมขนส่ง ยกระดับมาตรฐานทางตามนโยบายของรัฐมนตรีว่าการกระทรวงคมนาคม
ซ่อมสร้างผิวทางลาดยางและปรับปรุงผิวทางลาดยางเดิม นำกลับมาใช้ใหม่ ถนนสาย นย.2011 จังหวัดนครนายก เสร็จสมบูรณ์
กรมทางหลวงชนบท (ทช.) กระทรวงคมนาคม ดำเนินโครงการซ่อมสร้างผิวทางลาดยางและปรับปรุงผิวทางลาดยางเดิมนำกลับมาใช้ใหม่ (HOT MIX In - Place Recycling แบบ RE - Paving) บนถนนทางหลวงชนบทสาย นย.2011 แยกทางหลวงแผ่นดินหมายเลข 33 - บ้านพรหมณี อำเภอเมือง จังหวัดนครนายกเสร็จสมบูรณ์ เพื่อส่งเสริมเศรษฐกิจการคมนาคมขนส่ง รองรับปริมาณจราจรและรถบรรทุกที่สูงเพิ่มมากขึ้น ยกระดับมาตรฐานทาง และเพื่อไม่ให้ส่งผลกระทบต่อแนวท่อก๊าซที่วางอยู่ในสายทาง ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ปัจจุบันโครงการมีความคืบหน้ากว่า 70% ขณะนี้อยู่ระหว่างบดอัดชั้นพื้นทางปูผิวจราจรแอสฟัลท์ติกคอนกรีต และดำเนินการงานอำนวยความปลอดภัย ซึ่งคาดว่าจะก่อสร้างแล้วเสร็จในเดือนมิถุนายน 2566
เนื่องจากสายทางดังกล่าวเป็นเส้นทางเศรษฐกิจที่สำคัญ มีการขนส่งสินค้าเชื่อมระหว่างอำเภอองครักษ์ จังหวัดนครนายก กับอำเภอบางน้ำเปรี้ยว จังหวัดฉะเชิงเทรา ส่งผลให้มีปริมาณการจราจรสูงถึง 14,000 คัน/วัน ประกอบกับเป็นหนึ่งในเส้นทางที่ ทช. ได้อนุญาตให้บริษัท ปตท. จำกัด (มหาชน) ดำเนินการก่อสร้างโครงการท่อส่งก๊าซธรรมชาติเส้นที่ 4 (ระยอง - แก่งคอย) ซึ่ง ทช. ได้ตรวจสอบพบว่าถนนทางหลวงชนบทสาย นย.2011 ได้รับผลกระทบจากการวางท่อก๊าซธรรมชาติ ทช. จึงได้สรุปแนวทางการซ่อมบำรุงถนนสายดังกล่าวเป็นรูปแบบวิธีการซ่อมบำรุงด้วยวิธีซ่อมสร้างผิวทางลาดยางและปรับปรุงผิวทางลาดยางเดิมนำกลับมาใช้ใหม่ (HOT MIX In - Place Recycling แบบ RE - Paving) และถนนผิวทางคอนกรีตบนถนนทางหลวงชนบทสาย นย.2011 แยกทางหลวงแผ่นดินหมายเลข 33 - บ้านพรหมณี อำเภอเมือง จังหวัดนครนายก ช่วง กม. ที่ 0+000 - 10+094 ระยะทางประมาณ 10 กิโลเมตร โดยได้รับการสนับสนุนงบประมาณจาก ปตท. รวมทั้งสิ้น 234.770 ล้านบาท
วันพุธที่ 25 มกราคม 2566
25/01/2566
​ผู้ช่วยรัฐมนตรีประจำกระทรวงอุตสาหกรรม ลงใต้ เปิดกิจกรรมอบรมหลักสูตร “การส่งเสริมลดก๊าซเรือนกระจกในภาคอุตสาหกรรม” ย้ำภาคอุตสาหกรรมปรับตัวช่วยแก้ไขปัญหาก๊าซเรือนกระจก
​ผู้ช่วยรัฐมนตรีประจำกระทรวงอุตสาหกรรม ลงใต้ เปิดกิจกรรมอบรมหลักสูตร “การส่งเสริมลดก๊าซเรือนกระจกในภาคอุตสาหกรรม” ย้ำภาคอุตสาหกรรมปรับตัวช่วยแก้ไขปัญหาก๊าซเรือนกระจก
วันนี้ (25 มกราคม 2566) นายธีระยุทธ วานิชชัง ผู้ช่วยรัฐมนตรีประจำกระทรวงอุตสาหกรรม เป็นประธานเปิดกิจกรรมอบรม หลักสูตร “การส่งเสริมลดก๊าซเรือนกระจกในภาคอุตสาหกรรม ภายใต้โครงการค่าใช้จ่ายในการส่งเสริมและพัฒนาศักยภาพของอุตสาหกรรมในภูมิภาค ประจำปีงบประมาณ พ.ศ. 2566 และเป็นวิทยากรบรรยายพิเศษ เรื่อง “นโยบายก๊าซเรือนกระจกต่อการปรับตัวของภาคอุตสาหกรรม” ซึ่งจัดโดยสำนักงานอุตสาหกรรมจังหวัดสงขลา ร่วมกับคณะวิทยาศาสตร์ มหาวิทยาลัยสงขลานครินทร์ วิทยาเขตหาดใหญ่ เพื่อขับเคลื่อนแผนแม่บทรองรับการเปลี่ยนแปลงของสภาพภูมิอากาศ พ.ศ.2558-2593 ในประเด็นของการลดการปล่อยก๊าซเรือนกระจกที่ไม่ส่งผลต่อการเจริญเติบโตทางเศรษฐกิจ เพื่อมุ่งสู่การเป็นอุตสาหกรรมคาร์บอนต่ำ
ผู้ช่วยรัฐมนตรีประจำกระทรวงอุตสาหกรรม กล่าวว่ายุคนี้ที่เรากำลังเผชิญกับปัญหาสภาพภูมิอากาศที่เปลี่ยนแปลง ส่งผลให้เกิดภัยพิบัติทางธรรมชาติ และฤดูกาลที่เปลี่ยนไป เพราะว่าภาคอุตสาหกรรมมีส่วนสำคัญที่จะทั้งช่วยลดและเพิ่มปริมาณก๊าซเรือนกระจก หนึ่งในตัวการที่ก่อให้เกิดภาวะโลกรวน ดังนั้นการปรับตัวภาคอุตสาหกรรมคาร์บอนต่ำ หมายถึงอุตสาหกรรมที่ปล่อยก๊าซเรือนกระจกน้อยลง จึงเป็นอีกหนึ่งหนทางสำคัญที่จะช่วยโลกต่อสู้กับวิฤตสภาพภูมิอากาศ ซึ่งภาคอุตสาหกรรมในปัจจุบัน ให้ความสำคัญกับการแก้ไขปัญหาภาวะโลกร้อน ที่เป็นผลมาจากการปล่อยก๊าซเรือนกระจก รวมทั้งต้องการเพิ่มขีดความสามารถการแข่งขันในตลาดอาเซียนและเวทีการค้าโลก กระทรวงอุตสาหกรรม ได้กำชับให้หน่วยงานที่เกี่ยวข้อง หาแนวทางในการพัฒนา ส่งเสริม และสนับสนุนให้ผู้ประกอบการโรงงาน หันมาใส่ใจสิ่งแวดล้อม และมุ่งสู่สังคมคาร์บอนต่ำ เพื่อลดก๊าซเรือนกระจก
โดยมี นางจันทร์จิรา บางเสน อุตสาหกรรมจังหวัดสงขลา และผู้ช่วยศาสตราจารย์ ดร.นิวัติ แก้วประดับ อธิการบดีมหาวิทยาลัยสงขลานครินทร์ รวมทั้ง วิทยากรและผู้เข้าร่วมงานจากทั้งภาครัฐและเอกชนเข้าร่วมกว่า 150 คน ณ โรงแรมคริสตัลหาดใหญ่ อำเภอหาดใหญ่ จังหวัดสงขลา
วันพุธที่ 25 มกราคม 2566
25/01/2566
โฆษกรัฐบาลเผย นายกฯ สั่งการแก้ไขปัญหาสถานการณ์ราคาปาล์มน้ำมัน ทั้งการแก้ไขปัญหาเฉพาะหน้า และแก้ไขปัญหาในระยะยาว เพื่อแบ่งเบาความเดือดร้อนช่วยเหลือเกษตรกรสวนปาล์ม
โฆษกรัฐบาลเผย นายกฯ สั่งการแก้ไขปัญหาสถานการณ์ราคาปาล์มน้ำมัน ทั้งการแก้ไขปัญหาเฉพาะหน้า และแก้ไขปัญหาในระยะยาว เพื่อแบ่งเบาความเดือดร้อนช่วยเหลือเกษตรกรสวนปาล์ม
วันนี้ (วันที่ 25 มกราคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบและสั่งการให้แก้ไขปัญหาสถานการณ์ราคาปาล์มน้ำมัน เพื่อดูแลช่วยเหลือเกษตรกรชาวสวนปาล์ม
โฆษกประจำสำนักนายกรัฐมนตรีกล่าวว่า จากการทำงานอย่างบูรณาการของรัฐบาล ได้สำรวจปัญหาของพืชปาล์มน้ำมัน เนื่องจากตั้งแต่ช่วงปลายปี 2565 ถึงช่วงต้นปี 2566 มีผลผลิตปาล์มออกมามาก ทำให้มีผลผลิตปาล์มอยู่ในตลาดมาก ส่งผลให้ราคาปาล์มตกต่ำ ประกอบกับมีการลักลอบนำปาล์มนอกโควต้าเข้ามาในประเทศไทย ทำให้ราคาปาล์มอยู่ที่ 4.80 บาทต่อกิโลกรัม (ราคา ณ วันที่ 20 ม.ค.66)
โฆษกประจำสำนักนายกรัฐมนตรีกล่าวเพิ่มเติมว่า เพื่อแก้ไขปัญหาราคาปาล์มน้ำมัน นายกรัฐมนตรีได้สั่งการหน่วยงานที่เกี่ยวข้องทุกหน่วยให้ช่วยหาแนวทางการแก้ไขปัญหาเพื่อ บรรเทาความเดือดร้อน ดูแลความเป็นอยู่ของประชาชนชาวสวนปาล์ม
โดยในการแก้ไขของรัฐบาลแบ่งเป็นสองรูปแบบ แก้ไขปัญหาเฉพาะหน้ามีแนวทางในการแก้ไขปัญหา ได้แก่ ขอความร่วมมือสหกรณ์ในพื้นที่ให้ช่วยรับซื้อปาล์มจากเกษตรกรแทนไว้ก่อน และสกัดการลักลอบนำเข้าปาล์มนอกโควต้า ซึ่งจากแนวทางการทำงานของรัฐบาล ทำให้ราคาปาล์มมีการปรับตัวดีขึ้น อยู่ที่ 5 บาทต่อกิโลกรัม สำหรับการแก้ปัญหาในระยะยาวนั้น รัฐบาลผลักดัน พ.ร.บ ปาล์มยั่งยืน ซึ่งจะทำให้ มีกองทุนสงเคราะห์การทำสวนปาล์ม การประกันราคาปาล์ม มีการจัดทำโครงสร้างกำกับราคาที่เป็นธรรมกับทุกฝ่าย ตั้งแต่ต้นน้ำ กลางน้ำ และปลายน้ำ รวมถึงมีกฎเกณฑ์กำกับดูแลเรื่องปาล์มครบวงจร เพื่อผลประโยชน์ทางเศรษฐกิจ
“นายกรัฐมนตรี รับทราบปัญหาของเกษตรกรชาวสวนปาล์ม ซึ่งรัฐบาลไม่ได้นิ่งนอนใจ โดยนายกรัฐมนตรีเป็นผู้สั่งการเพื่อให้เกิดการบูรณาการ กำกับดูแลการแก้ไขปัญหา เพื่อช่วยเหลือเกษตรกรสวนปาล์มที่ได้รับผลกระทบ ทั้งนี้ 2 ปีที่ผ่านมา รัฐบาลได้เฟ้นหาแหล่งตลาดแห่งใหม่เพื่อส่งเสริมการส่งออกน้ำมันปาล์มให้เกษตรกรมีรายได้เพิ่ม และเพิ่มราคาผลผลิตปาล์ม นอกจากนี้ยังช่วยผลักดันให้เกษตรกรชาวสวนปาล์มเข้าสู่ระบบมาตรฐาน RSPO (Roundtable on Sustainable Palm Oil) เพื่อให้สามารถ แข่งขันกับต่างประเทศได้” นายอนุชาฯ กล่าว